b'\n_START_ARTICLE_\nHady Mirza\n_START_SECTION_\nBiografi\n_START_PARAGRAPH_\nHady mula menyanyi pada umur 8 tahun and terus jatuh cinta dengannya kerana perasaan di dalam setiap genre muzik. Ia merupakan suatu cara untuk beliau meluahkan emosi beliau dengan bebas. Di atas rancangan tersebut, Hady terkenal dengan kebolehannya untuk menyanyi lagu R&B, Pop, Rock dan juga Soul. _NEWLINE_Sebelum bergelar penyanyi, Hady merupakan seorang penyanyi pub. Cita-citanya pada waktu kecil dahulu ialah menjadi pemain bola sepak profesional. Lagu yang menaikkan kredibiliti sebagai penyanyi yang bagus ialah menerusi lagu "Bohemian Rhapsody" daripada Queen kerana dia mampu menjiwai lagu itu serta cara penyampaiannya yang menarik hati peminat._NEWLINE_Tiga perkataan yang menggambarkan diri Hady ialah 3S\'s: mudah, tabah dan degil (simple, strong-willed and stubborn). Dia turut berkata dia sangat bagus dalam permainan bola, melayan tetamu dan membuat telur dadar! _NEWLINE_Penyanyi kegemarannya ialah Lion King, Robbie Williams, Babyface, Boyz II Men, Peter Cetera dan Jamie Cullum. Beliau sangat rapat dengan keluarga serta rakan-rakanya dan keluarga serta rakan-rakannya sangat mempercayainya. _NEWLINE_Album Hady yang pertama, yang bertajuk Hady Mirza, telah dikeluarkan di Singapura pada 13 November 2006 dan dia menerima anugerah Platinum selepas 4 hari albumnya dikeluarkan. Pada 16 Disember 2007, dia sekali lagi memenangi rancangan realiti nyanyian antara Asia iaitu Asian Idol dan telah menewaskan lima yang lain dari Indonesia, India, Filipina, Vietnam dan Malaysia. Lantas, setelah memenangi gelaran tersebut, dia akan menjelajah seluruh dunia sebagai wakil Asia.'